2. ΑΠΟΦΑΣΙΣ ΥΠΟΥΡΓΟΥ ΕΞΩΤΕΡΙΚΩΝ της 21 Φεβρ./18 Μαρτ. 1961 (ΦΕΚ Α΄  53) Περί ενάρξεως της ισχύος της εν Παρισίοις υπογραφείσης Ευρωπαϊκής Συμφωνίας περί ανταλλαγής θεραπευτικών ουσιών ανθρωπίνης προελεύσεως. Το Β. Υπουργείον Εξωτερικών ανακοινοί ότι η κατάθεσις των Οργάνων Επικυρώσεως της εν Παρισίοις υπογραφείσης τη 15.12.1958, Ευρωπαϊκής Συμφωνίας περί ανταλλαγής θεραπευτικών ουσιών ανθρωπίνης προελεύσεως, κυρωθείσης δια του Νόμ. 4081, δημοσιευθέντος εις το υπ’ αριθ. 107 φύλλον, Τεύχος Α΄ της 16.7.1960 Εφημερίδος της Κυβερνήσεως, εγένετο παρά τη Γενική Γραμματεία του Συμβουλίου Ευρώπης την 2αν Φεβρουαρίου 1961. Συνεπώς η ισχύς της Συμφωνίας ταύτης ως προς την Ελλάδα άρχεται από της πρώτης ημέρας του μηνός, όστις έπεται της ειρημένης καταθέσεως, ήτοι της 1ης Μαρτ. 1961 συμφώνως προς το άρθρ. 8 παρ. 2 αυτής. 